Joahims Fernavs
Joahims Fernavs (vācu: Joachim Fernau; dzimis 1909. gada 11. septembrī, miris 1988. gada 24. novembrī) — vācu rakstnieks, publicists un gleznotājs. Skolā gājis Hiršbergā (tagad Jeleņa Gura, Polijā), pēc tam Berlīnē, kur sācis strādāt par žurnālistu. 1939. gadā iesaukts vērmahtā, kur strādājis par kara korespondentu, propagandējot Ieroču SS daļas. Pēc 2. Pasaules kara dzīvoja pamīšus Minhenē un Toskānā, rakstot grāmatas par dažādu valstu vēsturi. Miris Florencē, apglabāts Minhenē.